Mārupes pagasts

**Mārupes pagasts** ir pagasts Mārupes novadā pie Rīgas dienvidu robežas. Pagasta centrs ir novada centrs Mārupe. Robežojas ar sava novada Babītes pagastu un Mārupes pilsētu, kā arī Rīgu un Olaines novadu.

No 2009. gada līdz 2021. gada administratīvi teritoriālajai reformai pastāvēja kā atsevišķs **Mārupes novads**. 2021. gadā Mārupes novadu kopā ar Babītes novadu iekļāva jaunajā Mārupes novadā. Mārupe ieguva pilsētas statusu un līdz ar to tika izdalīta kā atsevišķa teritoriālā iedalījuma vienība kopš 2022. gadā, līdz tam ietilpa Mārupes pagastā.

## Daba
Mārupes pagasts atrodas Viduslatvijas zemienes Tīreļu līdzenuma ziemeļu malā. Augstākā vieta atrodas dienvidos no Jaunmārupes — 18,8 m vjl. Pagasta dienvidrietumu daļa purvaina, šeit atrodas Cenas tīrelis, dienvidos — daļa Medema purva. Pagasta austrumos tek Daugavas pieteka Mārupīte, rietumu daļas ūdeņi pieder Babītes ezera (un tādējādi Lielupes) baseinam. Pagasta rietumos atrodas Božu ūdenskrātuves dienvidu daļa.

### Upes
* Mārupīte
* Neriņa
** Dzilnupe

### Purvi
* Bieriņu purvs (342 ha) — pagasta centrā
* Medema purva rietumu daļa
* Cenas tīreļa ziemeļu mala

## Vēsture
thumb|250px|Mārupes novada domes ēka
thumb|250px|Mārupes, Piņķu un Salas pagasti pēc 1922. gada Rīgas pilsētas robežu paplašināšanas
Kopš 13. gadsimta tagadējais Mārupes pagasts ietilpa Rīgas landfogtejā, vēlāk Rīgas patrimonālā apgabala Katlakalna draudzes novadā.

1910. gadā, atdalot no Olaines pagasta, izveidoja **Bieriņu pagastu**, pēc tam atkal pievienoja Olainei un 1920. gadā atkal atdalīja. Pēc 1920. gada zemes reformas Bieriņu muižas zemi sadalīja 474 vienībās 1840 ha kopplatībā. 1925. gadā Bieriņu pagastu pārdēvēja par **Mārupes pagastu** pēc tai cauri tekošās Mārupītes nosaukuma. 1935. gadā Rīgas apriņķa Mārupes pagasta platība bija 25 km² un tajā dzīvoja 1889 iedzīvotāji. 1945. gadā pagastā izveidoja Mārupes un Tēriņu ciema padomes, bet pagastu 1949. gadā likvidēja. Rīgas rajona **Mārupes ciemam** 1963. gadā pievienoja likvidēto Tēriņu ciemu, kam pirms tam savukārt 1954. gadā bija pievienots likvidētais Mazcenas ciems. 1974. gadā daļu ciema teritorijas pievienoja Rīgas pilsētai.

1990. gadā Mārupes ciemu reorganizēja par pagastu. 2009. gada administratīvi teritoriālās reformas rezultātā Mārupes pagasts tika pārveidots **Mārupes novadā**. 2021. gada administratīvi teritoriālā reformas rezultātā Mārupes novadu apvienoja ar Babītes novadu, izveidojot jaunu, plašāku Mārupes novadu, kurā bez Mārupes pagasta ietilpst arī Babītes pagasts un Salas pagasts. 2022. gada 1. jūlijā no Mārupes pagasta, kā atsevišķu teritoriālā iedalījuma vienību, atdalīja Mārupes pilsētu.

## Iedzīvotāji

### Iedzīvotāju skaita izmaiņas

### Apdzīvotās vietas

### Etniskais sastāvs

## Izglītība
Mārupes pagastā ir 4 pašvaldības izglītības iestādes:
* Mārupes pamatskola,
* Jaunmārupes pamatskola,
* Mārupes novada Skultes sākumskola,
* Mārupes Mūzikas un mākslas skola,
* privātie bērnudārzi.

Mārupes pašvaldība nodrošina līdzfinansējumu 295,86 eiro apmērā bērniem, kas apgūst pirmsskolas izglītības programmu privātajās pirmsskolas izglītības iestādēs.

## Ievērojamas vietas

* Mārupes pagasta teritorijā pie Starptautiskās lidosta "Rīga" atrodas Rīgas Aviācijas muzejs.

## Atsauces

## Ārējās saites
*